GiliGold/VAD_KnessetCorpus huggingface dataset:
אבשלום וילן: אני מכיר כאן עוד מישהו שיצא נגד ראש מפלגתו.
ישראל כץ: יושב ראש הכנסת, שאנחנו מכירים אותו כאיש נחוש בעמדותיו, הצהיר כאן שהוא לא יאפשר להביא להצבעה, ולא משנה דרך איזה ועדה העניין יעבור, אף אחד מהחוקים שאני מקווה עוד מעט לראות, לכן אני סבור שאחרי שנקרא את המכתב שלו נצטרך לדון ולא לסיים את הישיבה הזאת תוך שתיים שלוש דקות כיוון שמדובר על נושא עקרוני מאד שלדעתי הוא מחייב קריאה ולימוד - - -
סאלח טריף: חבר הכנסת כץ, להזכירך שמזה חודש ימים אנחנו דנים בנושא הזה.
ישראל כץ: מבחינה פוליטית אם שבעת החוקים שמדובר עליהם משוריינים מבחינתי בזה שהם לא יגיעו בשום מקרה להצבעה, אם נקבל גם הבהרות מהיועץ המשפטי, - יכול להיות שהאנשים שיושבים כאן יעשו את השיקול, אולי גם היושב ראש, אולי תהיה הסכמה בין כולם פה אחד אם זה חופף לשבעת החוקים שעליהם מדובר, ואם לא כי אז נגבש דעה.
סאלח טריף: רשות הדיבור ליושב ראש ועדת הכספים.
ועדת הכספים: מעבר להתחייבות של ארבעת החוקים שעליהם חבר הכנסת מאיר שטרית דיבר קודם אני מבקש שיהיה ברור שבכל מצב ההתחייבות של הקואליציה היא לפצל את חוק הערוץ השלישי ולהפוך אותו למסלול דיון רגיל בוועדת הכספים.
אברהם פורז: באתי לכאן כדי לנסות להגן על כבודה האבוד של ועדת הכלכלה.
אברהם פורז: אנחנו דנים בתיקון גדול של חוק ההגבלים העסקיים ואינני מבין מדוע איזה פיצ'יפקה מתוך החוק הזה צריך לעבור לחוק ההסדרים?
אברהם פורז: אנחנו מדברים על חוק שלם של הקמת תאגידי מים וביוב שהאוצר העביר אלינו ואני לא יכול להבין מדוע איזשהו פרק קטנטן שלו צריך לעבור דווקה לוועדת הכספים.
אברהם פורז: אני מפרגן לאלי גולדשמידט אם הוא חושב שהוא מומחה לנת"צים והוא רוצה להתעסק בנתיבים יחודיים לתחבורה ציבורית שזה, באמת, נמצא בתחום המומחיות - - -
ועדת הכספים: חוק הפיקדון עובר אליך - - -
אברהם פורז: אני גם חושב שתיקונים לחוק הבזק צריכים להיות אצלנו, ולגבי העניין של הקמת ערוץ נוסף - למדובר יש גם השלכה על הלוויין, גם על הכבלים, גם על רדיו מקומי ולכן הכתובת הראויה לדון בנושא הזה היא בוועדה משותפת לחינוך ולכלכלה שתדון בעניין הזה בצורה מסודרת.
אברהם פורז: אני מוכן להתחייב בפני נציגי האוצר או בפני כל מי שתרצו שאנחנו נהיה לא פחות יעילים מוועדת הכספים שכפי שכבר הוזכר קודם איבדה חודש מהזמן שעמד לרשותה, לכן אינני רואה סיבה מדוע לא להעביר את החוקים שנוגעים לנו - אלינו.
רחבעם זאבי: דומני שזה היה לפני ח"י שנים שאחד מחברי הכנסת עם מוח יצירתי מאד המציא חוק שאני קורא לו: חוק עוקף חוקים, חוק עוקף ועדות הכנסת ואתם קוראים לו: חוק ההסדרים במשק המדינה - - -
ראובן ריבלין: חוק עשיית הכנסת פלסתר.
רחבעם זאבי: אני שומע במשך 12 - 13 שנה - - -
דוד לב: מאז שנת 1985.
רחבעם זאבי: כל פעם מי שנמצא באופוזיציה הוא נגד, מי שנמצא בקואליציה הוא בעד, ואתם מתחלקים ביניכם בתפקידים.
רחבעם זאבי: אני מוכרח לומר שבמשך כל השנים, לא חשוב יחסי למי שנמצא בשלטון, ראיתי בחוק ההסדרים רעה חולה.
רחבעם זאבי: זאת סתירת לחי לוועדות שאנחנו בחרנו בהן ואנחנו חברים בהן וזאת סתירת לחי לחוקים שאנחנו מחוקקים כי זה נוח למי שנמצא באותה שעה בשלטון.
רחבעם זאבי: הגיע הזמן שיתאחדו גם הקואליציה וגם האופוזיציה, לא חשוב מי למעלה ומי למטה היום כי העניין הזה יתחלף מחר או מחרתיים כיוון שמוכרחים פעם אחת ולתמיד לסגור את הסיפור של חוק ההסדרים במשק כי הוא נגד הכנסת, הוא בעד האוצר, הוא בעד נוחיות הממשלה והוא, כאמור נגד הכנסת.
רחבעם זאבי: כאן יושבים חברי כנסת שכבוד הכנסת חשוב להם.
רחבעם זאבי: חוק ההסדרים הוא רעה חולה, הוא צריך לעבור מן העולם ויפה שעה אחת קודם.
עמיר פרץ: אדוני היושב ראש, למרות שאני יודע שכל כישוריי לא יעמדו לי כדי לשכנע את החברים שעומדים להצביע הצבעה פוליטית אני חייב להזכיר שהחוק הזה הוא אחד החוקים שפוגע במעמדה של הכנסת כי העניין הזה לא מתחיל מכך שהעברנו את הצעת חוק ההסדרים במשק המדינה אלא בכך שכל החוקים שהיו אמורים להיות בפולמוס פוליטי, וזה תפקידו של הבית הזה, עושים לגביהם הליך מהיר, לא מקיימים לגביהם את ההליך המינימלי הנדרש, מרוקנים את הוועדות מתוכן ולכן מטבע הדברים, כיוון שהמליאה היא בבואה של מה שמתרחש בוועדה, גם המליאה מתרוקנת מכל תוכן.
עמיר פרץ: יושב ראש ועדת הכנסת מקיים ישיבת פסגה עם יושב ראש הכנסת, הם דנים איך להגדיל את נוכחות חברי הכנסת במליאה, ואני שואל: מדוע שהם יבואו?
עמיר פרץ: הרי עושים מהם צחוק.
עמיר פרץ: למה הם יבואו?
עמיר פרץ: כדי לדון דיוני סרק, דיונים שאין להם תוכן, דיונים שאין להם משמעות?
עמיר פרץ: חברי הוועדה שיצביעו היום יקבעו ששנת 2000 תהיה שנה של ביזיון נוסף של כל הפרלמנט על כל מרכיביו, מהוועדות, כולל דיוני המליאה.
עמיר פרץ: יהיה דיון תקציבי ואפשר יהיה לשלוח את כולם לפגרה.
עמיר פרץ: חבל לבזבז את זמנם של האנשים.
עמיר פרץ: אני סבור שההתייחסות לחוק ההסדרים היא כאל דבר שהוא רק מיקוח פוליטי, רק אם מצליחים להעביר מחטף כזה או אחר, וזאת, פשוט, התייחסות שממעיטה מערך העניין.
עמיר פרץ: אני פונה אל יושב ראש ועדת הכנסת ושואל מדוע צריך לבקש את הפרוטוקולים מהאופוזיציה?
עמיר פרץ: קח את הפרוטוקולים של הישיבה מלפני חודש כאשר נפתח הדיון על חוק ההסדרים, אז דיברת בצורה אחרת לחלוטין, גם יושב ראש הכנסת דיבר בצורה אחרת, גם יושב ראש ועדת הכספים דיבר אחרת - - -
סאלח טריף: אני לא דיברתי היום בכלל.
עמיר פרץ: אני מדבר על הישיבה הראשונה שקיימנו בעניין הזה יחד עם השר המתאם - - -
סאלח טריף: לא שיניתי את דעתי.
עמיר פרץ: אם כך מדוע אתה לא מצביע אחרת?
ראובן ריבלין: שאלה לסדר; האם יש פה עניין חוקתי שבחוק ההסדרים משתתפות רק המפלגות הציוניות?
ראובן ריבלין: אין כאן אף נציג של מפלגה לא ציונית.
לימור לבנת: אדוני היושב ראש, מתי תתקיים ההצבעה?
סאלח טריף: יש עוד שני דוברים שיקבלו עוד מעט את רשות הדיבור ואחרי כן תתקיים הצבעה.
עמיר פרץ: אני לא רוצה לפנות אל מצפונם של האנשים אבל אני קורא ליושב ראש ועדת הכספים ומבקש שהוא יתחייב בפני חברי הכנסת שגם אם הם ימצו את זכותם הפרלמנטרית בכל לב, אם הוא יגיע למסקנה שזמנו תם והוא לא מאפשר לו לקיים דיונים ראויים - שיאמר זאת, ואם לא - שיהיה לו את האומץ הציבורי לומר שהוא יקיים דיונים בצורה מעמיקה.
עמיר פרץ: הוא ביקש מאתנו לא לגרום לכך שהוא יצטרך לקיים דיונים חפוזים ואני מבקש אותו בשום פנים ואופן לא לקיים דיונים כאלה כי תדמית ועדת הכספים תיקבע השנה.
עמיר פרץ: כפי שהיא תתייחס לחוק ההסדרים ולחוק תקציב המדינה - כך הממשלה תתייחס אליה במהלך שלוש השנים הבאות.
יורי שטרן: אני יכול להכריז, כמו שהכריז חבר הכנסת רחבעם זאבי, שגם כאשר הייתי בקואליציה הייתי נגד חוק ההסדרים, העמדה הזאת שלי עקבית ויש פה עוד מספר אנשים שגם קודם החזיקו בדעה הזאת.
יורי שטרן: חבר הכנסת מקסים לוי התבטא בכנסת הקודמת בחריפות בנושא - - -
ועדת הכספים: איך הצבעת במליאה אחרת?
מקסים לוי: הוא הצביע בעד.
יורי שטרן: כל עוד נדון הנושא של פיצול חוק ההסדרים - הצבעתי בעד פיצול.
ראובן ריבלין: הוא היה בסדר כשהוא הצביע בעד.
ראובן ריבלין: הוא לא בסדר אם הוא מדבר בעד ומצביע אחרת.
יורי שטרן: החוק הזה יוצר מצבים אבסורדיים כפי שקרה עם חוק הדיור הציבורי; אותה כנסת שחוקקה את החוק - לאחר מכן הצביעה בעד הקפאתו.
יורי שטרן: מה שקורה הוא שמשנה לשנה העניין הזה מקבל אופי יותר ויותר רחב ולכן אני מבקש שלא נגיע למצב שבו כל דבר, במיוחד דבר אנטי חברתי ולא פופולרי שאין לו סיכוי להתקבל בהצבעות הרגילות בכנסת, הזרוע המבצעת של השלטון מכניסה אותו, באמצעות חוק ההסדרים.
יורי שטרן: אני חושב שהמינימום שאנחנו צריכים לעשות הוא לקבל את הצעתו של חבר הכנסת מאיר שטרית, להוציא לפחות שבעה חוקים שלגביהם כבר היה מעין קונצנזוס ואלה הם החוקים שצרים לדון בהם בוועדות הייעודיות.
יורי שטרן: אני מציע לקבל את הצעתו של חבר הכנסת מאיר שטרית שהיא בסך הכל לא שונה שינוי דרמטי מההצעה הממשלתית, ההצעה הקואליציונית, ולקחת בחשבון שני דברים; שגם מרחיבה קצת או כוללת, לדוגמה, את חוק העובדים הזרים שאין לו מקום בכלל בדיונים בוועדת הכספים; 2 - ההצעה שלו מאפשר לנו לעשות צעד קדימה לשינוי העיוות שנקרא: חוק ההסדרים, כפי שהוא השתרש בפרקטיקה של השנים האחרונות.
יורי שטרן: זאת, לדעתי, פשרה טובה, לא דרמטית, זאת לא קפיצת מדרגה אבל זה שינוי כיוון.
צבי ענבר: כיוון שמדובר על דיון מחודש, חשוב שתובע בו עמדתי.
צבי ענבר: בחוות הדעת שהצגתי בוועדה הזאת לפני שנה מניתי את כל הליקויים שאני רואה בחקיקת חוק ההסדרים.
צבי ענבר: סברתי שיש מקום לפצל אותו ודעתי גם כיום היא שהכנסת מן הראוי שתנקוט בהליכי חקיקה תקינים גם אם הממשלה רוצה לכפות עליה הליכי חקיקה שאינם תקינים.
צבי ענבר: לדעתי על ועדת הכנסת לפצל את החוק לוועדות הנוגעות בדבר.
סאלח טריף: רשות הדיבור לממונה על התקציבים, מר דוד מילגרום.
דוד מילגרום: ברצוני לומר רק משפט אחד והוא שחלק מהחוקים שהוזכרו על ידי חבר הכנסת שטרית יש להם קשר ישיר לסעיפים בתקציב, לדוגמה, ביטוח אבטלה, וגם חבר הכנסת שטרית אמר שכל חוק שיש לו זיקה ישירה לתקציב - מקומו בחוק ההסדרים.
דוד מילגרום: גם חקיקה אחרת שהוזכרה - יש לה קשר לתקציב כמו חוק עובדים זרים, שבו מדובר על אגרות והתקשורת, ואלה הם דברים שאמורים להשפיע על היקף הצמיחה במשק.
דוד מילגרום: כל הדברים האלה חייבים להיות, לדעתנו, חלק מחוק ההסדרים.
דוד מילגרום: כפי שיושב ראש הישיבה אמר, יש ארבעה חוקים - - -
עמיר פרץ: אם אני מבין נכון, חוק העובדים הזרים יהפוך להיות מקור תקציבי, וכך תהיה מוטיווציה להביא עובדים זרים לארץ.
עמיר פרץ: אין בדיחה יותר גרועה מאשר לומר שמתכננים תקציב על דבר בלתי צפוי.
עמיר פרץ: מה תעשה אם הם לא יבואו לארץ?
דוד מילגרום: מדובר על השוואת עלויות - - -
עמיר פרץ: נכון, אבל מדוע אתה גובה אגרות?
דוד מילגרום: שמעתי אותך אומר לא פעם שצריכה להיות השוואת עלויות על מעסיק שמעסיק עובד זר מול מעסיק שמעסיק עובד ישראלי וזה מבוטא בצורה של אגרה ככל אגרה אחרת שנכנסת להכנסות המדינה.
עמיר פרץ: אם תהיה השוואת עלויות למעסיק הישראלי לא תהיה מוטיווציה להביא עובדים זרים והוא יעסיק עובדים ישראלים ואילו אתה בונה תקציב על דבר שיש בו חור.
עמיר פרץ: איך יכול להיות דבר כזה?
סאלח טריף: רבותיי, בפניני שתי הצעות שעומדות להצבעה.
סאלח טריף: הצעה ראשונה היא זאת כפי שהיא הוגדרה על ידי שר האוצר ועל ידי, שהחוק יעבור לוועדת הכספים כאשר נפצל בו את ארבעת החוקים שדיברנו עליהם; חוק הפיקדון, חוק הנת"צים, חוק חינוך מיוחד, חוק ביטוח בריאות ממלכתי.
סאלח טריף: חוק התקשורת יחוקק בצורה נפרדת בוועדת הכספים, - - -
אופיר פינס-פז: קיימת אי הבנה; חוק ביטוח בריאות ממלכתי יישאר בוועדת הכספים - - -
יאיר פרץ: ביטוח לאומי; אתה טועה.
אופיר פינס-פז: חוק ביטוח לאומי יישאר בוועדת הכספים, בוועדה משותפת.
דוד מילגרום: לדיונים יצורפו חברי ועדת העבודה והרווחה.
ראובן ריבלין: יש לי הצעה מרחיקת לכת; אני מציע שכל החוקים יעברו לוועדת הכספים.
סאלח טריף: רשות הדיבור לגב' אנה שניידר.
אנה שניידר: יש לי כאן רישום של הנושאים כפי שרשמתי אותם בישיבה הקודמת בקשר לשאלה מה היתה ההצעה של הממשלה, וכתוב אצלי שסעיף 4 להצעת החוק שהוא חוק חינוך מיוחד, סעיף 6 להצעת החוק שהוא ביטוח בריאות ממלכתי - נושא התושבות - - -
דוד מילגרום: התחשבנות רטרואקטיבית.
אנה שניידר: סעיף 25 בתוך פרק התחבורה, שמתייחס לנת"צים וסעיף 27 שהוא חוק הפיקדון, אלה ארבעת הנושאים שהממשלה הציעה.
אנה שניידר: אני שמעתי שיושב ראש ועדת הכספים אמר שאת הפרק: תקשורת, שהוא מורכב משני נושאים, לא רק מנושא אחד, אלא יש שם סעיף 24 וסעיף 25, אחד מדבר על הערוץ השלישי ואחד על זיכוי חוק הבזק, שני הנושאים האלה - - -
סאלח טריף: הערוץ השלישי יידון בנפרד מחוק ההסדרים והתקציב.
סאלח טריף: מסלול רגיל.
אנה שניידר: הוא יפוצל מתוך החוק אל ועדת הכספים ויידון במהלך השנה.
ועדת הכספים: בחוק הביטוח הלאומי אנחנו נקים ועדה משותפת של ועדת הכספים וועדת העבודה והרווחה.
אנה שניידר: לחוק הביטוח הלאומי גם יש שני - - -
סאלח טריף: יש הצעה נוספת?
סאלח טריף: אלי גולדשמידט - יו"ר ועדת הכספים: לשניהם נקים ועדה משותפת.
סאלח טריף: באשר להצעה של חבר הכנסת מאיר שטרית, הצענו פיצול - - -
מאיר שטרית: אנחנו הצענו פיצול של שבעה חוקים - - -
אנה שניידר: לא חוקים אלא נושאים.
סאלח טריף: חוק הביטוח הלאומי, חוק חינוך מיוחד, חוק ביטוח בריאות, חוק התעבורה, נת"צים, חוק הפיקדון, הרשות השנייה ועובדים זרים.
סאלח טריף: אני מעמיד להצבעה הצעה מול הצעה.
סאלח טריף: הצעה ראשונה - - -
לימור לבנת: יש לנו הצעה חלופית - - -
ראובן ריבלין: אם ההצעה של השבעה חוקים תיפול, - אנחנו חושבים שהכל צריך לעבור - - -
סאלח טריף: זה ממילא יעבור.
סאלח טריף: רבותיי, אני מעמיד להצבעה את ההצעה הראשונה כפי שהיא הובהרה על ידי ועל ידי היועצת המשפטית אנה שניידר.
סאלח טריף: הצבעה בעד ההצעה - 14
סאלח טריף: אני מעמיד להצבעה את הצעתו של חבר הכנסת מאיר שטרית.
סאלח טריף: הצבעה בעד ההצעה של חבר הכנסת מ' שטרית - 7
סאלח טריף: אני קובע שההצעה הראשונה התקבלה, ההצעה שהוצעה על ידי ועל ידי היועצת המשפטית גב' א' שנידר.
סאלח טריף: החוק יועבר לוועדת הכספים בכפוף לתנאים שהתחייבנו עליהם.
ראובן ריבלין: האם ועדת הכספים צריכה להצביע על כך?
ועדת הכספים: ודאי.
סאלח טריף: נדון עכשיו בערעורים.
סאלח טריף: מי בעד פתיחת הישיבה לתקשורת?
סאלח טריף: ה צ ב ע ה בעד – רוב נגד – 1
סאלח טריף: הוועדה פתוחה לתקשורת.
משה גפני: האם גם הנושא של הסרת החסינות יהיה פתוח לתקשורת?
סאלח טריף: נראה שלא.
רחבעם זאבי: אי-אפשר, החלטת שהישיבה פתוחה.
רחבעם זאבי: לא העמדת להצבעה את סעיף מספר 1.
סאלח טריף: פתחתי את הישיבה והגדרתי בדיוק על מה אנחנו דנים, ולכן אנחנו בנושא של הערעורים בלבד.
סאלח טריף: נסגור את הישיבה ונפתח אותה מחדש לדיון בנושא החסינות.
סאלח טריף: אני מבקש להתחיל בערעור של חבר-הכנסת מוחמד ברכה בנושא: "מכתבו של ראש עיריית עכו לראש-הממשלה".
סאלח טריף: האם יש הצעות דומות?
שושנה כרם: כן.
סאלח טריף: כולם הגישו ערעורים, האשם מחמיד, אחמד טיבי.
דוד לב: אם הערעור יתקבל, זה שש הצעות.
מאיר פרוש: גם אני הגשתי בעניין הזה.
מוחמד ברכה: אני חושב שהמכתב הזה חמור, בגלל שראש העיר הוא ראש עיר של עיר מעורבת.
סאלח טריף: חשבתי שהערבים תמכו בו.
מוחמד ברכה: שליש מהתושבים בעכו הם ערבים, ולא ייתכן שדברים כאלה יוצאים מפיו של ראש עיר בעיר שבדרך-כלל היתה נודעת במידת הסובלנות והסלחנות שקיימת בתוכה.
מוחמד ברכה: לכן מן הראוי שהכנסת תתייחס לעניין הזה, גם בעקבות העובדה שראש העיר שייך למפלגת השלטון, מפלגת ישראל אחת.
מוחמד ברכה: אם הדברים האלה היו יוצאים מפיו של אדם שידוע או נגוע בעמדות גזעניות, יכול להיות שאפשר היה לפסוח על זה, אבל אני חושב שהדבר הזה חמור.
מוחמד ברכה: זאת פגיעה לא רק בתושבים הערביים בעכו, אלא בכלל באוכלוסייה הערבית, ולכן אני חושב שראוי שוועדת הכנסת תאשר את העמדת הנושא הזה כנושא דחוף על סדר היום.
סאלח טריף: חבר-הכנסת מקסים לוי, האם אתה רוצה לייצג את הנשיאות?
מקסים לוי: הנשיאות דנה בשורה ארוכה של התבטאויות כאלה ואחרות, וראתה ארבעה סעיפים שקשורים בהתבטאויות כמו בבית-שמש.
מקסים לוי: החלטת הנשיאות היתה לאשר ארבעה סעיפים דומים שעוסקים גם הם בגזענות.
סאלח טריף: האם מה שקרה בבית-שמש חמור יותר ממה שקרה בעכו?
מוחמד ברכה: בהחלט לא.
יולי יואל אדלשטיין: אני כנציג עולים אמרתי שאנחנו מאוד גאים בהשוואה שעשה שם ראש העיר.
יולי יואל אדלשטיין: הוא אמר שבגלל הערבים והעולים עכו נהרסת, ולכן אני מוכן לוותר על הדיון הדחוף.
סאלח טריף: אני מבקש שנצביע על הערעור הזה.
משה גפני: האם זאת הצבעה על כל הערעורים בנושא הזה?
רחבעם זאבי: חבר-הכנסת ברכה שכנע אותי שהנושא חשוב, הוא לא שכנע אותי שהנושא דחוף.
רחבעם זאבי: הוא יכול להעלות את זה כסעיף במסגרת המכסה שלו, יש לו מכסה של שלוש פעמים במושב.
רחבעם זאבי: למה זה דחוף?
סאלח טריף: הדחיפות היא בזה שהעניין הועלה עכשיו והעניין פורסם.
מאיר פרוש: הממשלה הקודמת החליטה, שעכו היא איזור עדיפות א', והיא אמורה עכשיו לדון ולשנות את איזורי העדיפות.
מאיר פרוש: אני חושב שצריך לחדד את המסר ולומר שעכו זקוקה לעזרה, ולכן אנחנו צריכים עכשיו להעלות את זה על סדר היום של הכנסת, כדי שהממשלה תמשיך לתת לעכו את מעמד עדיפות א'.
סאלח טריף: מי בעד הערעור?
סאלח טריף: ה צ ב ע ה בעד – 4 נגד – אין
סאלח טריף: הערעורים התקבלו.
סאלח טריף: אנחנו מצרפים בזה את חבר-הכנסת פרוש.
שושנה כרם: מצרפים גם את מי שלא הגיש ערעור.
אבשלום וילן: ההתבטאות היא בנושא ההשוואה החמורה בין הקונסרבטיבים לבין הנאצים.
אבשלום וילן: הבעיה איננה ההדחה שעשה הצבא, אלא עצם ההשוואה והמשמעויות שמפעם לפעם דברים כאלה עולים, וזה עלה רק השבוע.
אבשלום וילן: זה עלה השבוע ב-G.A בארצות-הברית, שהוא מורכב מרפורמים ומקונסרבטיבים, והדברים האלה עולים כל הזמן.
אבשלום וילן: הבעיה היא איננה מה עשו לקצין, הבעיה היא שכנסת ישראל חייבת להידרש להשוואה הזאת ולהוציא אותה מהשורש.
אבשלום וילן: זה עלה השבוע, זה מספיק חריף, זה הופיע בימים ראשון ושני בכל העיתונים, זה חמור וצריך לדון בזה.
אבשלום וילן: הכנסת יכולה להתלכד על-מנת להוריד סוג כזה של השוואות מסדר היום.
מקסים לוי: לא התבטאתי בנושא של עכו, מכיוון שחלק מהנשיאות ראתה את החשיבות שיש לעניין וציינו מה עדיף על מה.
מקסים לוי: אבל בשאלה הזאת קוים דיון בצבא, הרמטכ"ל קיבל החלטה, האדם הזה הודח.
מקסים לוי: אני לא יודע בשביל מה צריך דיון.
סאלח טריף: חבר-הכנסת וילן, אני פונה אליך לגלות אחריות, משום שצה"ל כבר טיפל בעניין.
סאלח טריף: השאלה היא אם אנחנו צריכים לעורר ריב ומדון פעם נוספת.
משה גפני: השאלה היא למה אותו צה"ל הדיח, ואת הקצינים הקודמים שפגעו הוא לא הדיח.
אבשלום וילן: הבעיה היא לא ההדחה של הקטין, הבעיה היא תוכן הדברים.
אבשלום וילן: זה מתפרץ כל פעם בצורה אחרת.
סאלח טריף: ה צ ב ע ה בעד – אין נגד – רוב
סאלח טריף: חבר-הכנסת צבי הנדל איננו כאן.
יצחק גאגולה: בסוף השבוע התפרסמה כתבה בעיתונות החרדית בנוגע להחלטה של שליחי המדינה בחוץ לארץ, ובמיוחד בחבר העמים, שכופים על פקידי משרד הפנים לרשום אנשים שעל-פי ההלכה הם גויים, מכיוון שאמותיהם אינן יהודיות, והם רושמים אותם כיהודים.
יצחק גאגולה: הפקידים בארץ עומדים בפני דברים מוגמרים, וזה בעוכרינו.
סאלח טריף: מה הדחיפות שבעניין?
יצחק גאגולה: כל יום שעובר נרשמים עשרות ומאות אנשים.
יצחק גאגולה: לכן הגשתי הצעה דחופה לסדר, להעלות את הדברים במליאה.
ראובן ריבלין: שקלנו בנשיאות את הנושא וראינו חשיבות רבה בנושא, אבל לא ראינו דחיפות מכיוון שהדבר נמשך שנים.
ראובן ריבלין: ההערכה שלנו היא שהדחיפות היא דווקא בעבודתה של הממשלה או בפעילותו של בית-המשפט, ולא דווקא בהעלאת הנושא על סדר היום של הכנסת.
ראובן ריבלין: אם חבר-הכנסת רואה חשיבות רבה, עומדות לרשותו ארבע הצעות רגילות.
ראובן ריבלין: אם היה מבקש הצעה רגילה, גם היה יכול להרחיב את הדיבור עליה 10 דקות.
ראובן ריבלין: גם החזרת שטחי מולדת הוא נושא חשוב ביותר, אבל הוא נמשך וכל מילימטר שמחזירים הוא מילימטר שנלקח ולא יושב, ובכל זאת אין דחיפות בעניין, כי הנושא נמצא כל הזמן על סדר היום.
סאלח טריף: מי בעד לאשר את בקשתו של חבר-הכנסת גאגולה לאשר את הצעתו כהצעה דחופה לסדר היום?
סאלח טריף: ה צ ב ע ה בעד – 4 נגד - 2
רחבעם זאבי: הנושא הוא "החלטת שליחי המדינה שגם בן לאב יהודי הוא יהודי" וצריך להיות "רק לאב יהודי".
רחבעם זאבי: גם לי יש אבא יהודי, אבל יש לי גם אמא יהודייה.
סאלח טריף: אנחנו עוברים לנושא הבא, בקשת היועץ המשפטי לנטילת החסינות מחבר-הכנסת אחמד טיבי, על-מנת שניתן יהיה להמשיך בהליכים שהופסקו עם היבחרו לכנסת.
סאלח טריף: חבר-הכנסת טיבי, האם אתה מעוניין שהישיבה תהיה פתוחה לתקשורת?
אחמד טיבי: אין לי התנגדות שהישיבה תהיה פתוחה לתקשורת.
סאלח טריף: שאלתי את היועץ המשפטי מה הנוהל שהיה כאן, והוא השיב לי שבקשתו של חבר-הכנסת שעניינו נדון כאן בוועדה עמדה בדרך-כלל לנגד עיניהם של חברי-הוועדה.
צבי ענבר: ההחלטה היא החלטה של הוועדה.
צבי ענבר: אמרתי שאם חבר-הכנסת שדנים בעניינו התנגד, הוועדה תמיד לא הסכימה.
מוחמד ברכה: אני הייתי מעדיף שיתנהל דיון ענייני בסוגיה הזאת, ולא מעין הצגה לתקשורת.
מוחמד ברכה: זה נושא מאוד רגיש, חסינותו של חבר-הכנסת והצורך שלנו להגן על עבודתו של חבר-הכנסת כוועדת הכנסת, כריבון במקום הזה.
מוחמד ברכה: לכן אני חשוב שראוי שהדיון הזה יתנהל ללא תקשורת, שלא ייהפך להצגה לתקשורת.
רחבעם זאבי: אני מצטרף לדבריו של חבר-הכנסת ברכה.
רחבעם זאבי: אצלי זה עקבי.
רחבעם זאבי: גם בנושאים אחרים אני עקבי בזה, אבל במיוחד כשדנים בחבר-כנסת ואנחנו מעין ועדה שיפוטית, מן הדין שנעשה את זה בתוכנו, בשקט, בלי צעקות של התקשורת.
רחבעם זאבי: דומני שבישיבות כאלה, חברי ועדה שאינם משתתפים בישיבות לא יוכלו להצביע בסוף.
סאלח טריף: זה נוהל קבוע, נציין את הדברים באופן מפורש.
סאלח טריף: אני מבקש להצביע כדי שנחליט האם הישיבה פתוחה לתקשורת או סגורה לתקשורת.
סאלח טריף: ה צ ב ע ה בעד – אין נגד - רוב
סאלח טריף: הישיבה סגורה לתקשורת.
סאלח טריף: יכול להצביע רק מי שמשתתף בכל הישיבות בדיון סביב הסוגיה של נטילת החסינות.
סאלח טריף: לא יכולים להתחלף חברי-כנסת בדיון הזה, ואני מקווה שמי שיהיה כאן יהיה מההתחלה ועד הסוף, כי אנחנו מדברים בנטילת חסינותו של אחד החברים בבית וראוי שנדון בזה בכובד ראש.
סאלח טריף: אנחנו מוכרחים למצות את הדיון הזה ולהחליט החלטה מאוד קוגניטיבית.
ראובן ריבלין: יש רבים מחברי-הכנסת שהם חברי-כנסת חדשים.
ראובן ריבלין: אני מציע שאדוני יודיע לכל חברי ועדת הכנסת, או אם אדוני יאשר מחליפים למחליפיהם על-פי החלטת הסיעה.
ראובן ריבלין: למשל חבר-הכנסת קרא מצדי יכול להיות כאן ולשמש חבר הוועדה לעניין זה בכל זמן הדיון, אם הדבר אפשרי.
ראובן ריבלין: כדאי לומר לכל חברי ועדת הכנסת, שמדובר כאן בנושא כזה, שהדיון בו חייב להישמע על-ידי חברי-הכנסת, מפני שאחרת הם לא יוכלו להצביע.
סאלח טריף: לא הודענו מראש לכל חברי-הכנסת מה קורה, אבל זימנו לישיבה.
ראובן ריבלין: האם חברים יוכלו להצביע, למרות שהם לא משתתפים?
סאלח טריף: לא, אני מודיע שמי שלא השתתף מתחילת הדיון עד סופו, לא יוכל להצביע.
סאלח טריף: בעניין הזה היו גם החלטות בעבר והחלטות נוהל, וראוי שכל אחד יידע אותן.
ראובן ריבלין: ייווצר פה מצב משונה, שחברים ירחצו בנקיון כפיהם לגבי החלטה כזאת או אחרת, משום שהם לא השתתפו בהצבעה.
סאלח טריף: כאשר דנו במענק ההסתדרות חלק מחברי-הכנסת שנכחו בישיבה השנייה לא היו בראשונה, ולכן שלחנו את הפרוטוקולים כולם.
סאלח טריף: אבל כאן מדובר בנושא הרבה יותר רגיש.
קריאה: אולי צריך היה להודיע להם מראש.
סאלח טריף: אנחנו בכנסת לא מודיעים מראש לאף אחד על שום דבר.
סאלח טריף: יש סדר יום, וכל אחד צריך לדעת מה סדר היום.
סאלח טריף: אני מקווה שחברי-הכנסת החדשים הספיקו להבין את תפקידם.
צבי ענבר: על-פי תיקון שהתקבל אתמול במליאת הכנסת, הוסף לתקנון סעיף 101 א, סדרי דיון מיוחדים, ובו נקבע שפרט למקרה שבו הדיון נוגע לחבר-הכנסת שהוא עצמו חבר הוועדה, שאז כמובן מחליפים אותו, לא יוחלף חבר הוועדה אלא אם נבצר ממנו להשתתף בדיוני הוועדה.
צבי ענבר: כלומר אין סמכות לסיעה להחליף חברים כשדנים.
ראובן ריבלין: נבצר זה עניין אובייקטיבי או סובייקטיבי?
צבי ענבר: הוא יודיע למה נבצר ממנו.
סאלח טריף: ואם לא קיבלנו הודעה כזאת שנבצר ממנו?
צבי ענבר: אם לא התקבלה הודעה שנבצר ממנו, לא יכול להיות מחליף.
צבי ענבר: הוא יודיע שנבצר ממנו, ואז הוועדה תיוועץ בוודאי גם ביועץ המשפטי כדי לשמוע אם לדעתו זה נימוק מספיק כדי לקבוע שנבצר ממנו, ואם הוועדה תקבע שאכן נבצר ממנו אז יתאפשר לו להביא מחליף.
ראובן ריבלין: יש שני חברים שנמצאים באופן קבוע בוועדת הכספים, ונבצר מהם להגיע לכאן, הם דנים בתקציב המדינה.
ראובן ריבלין: חבר-הכנסת כץ ביקש שחבר-הכנסת קרא יהיה במקומו.
סאלח טריף: אני מבקש שנהיה צמודים לתקנון.
סאלח טריף: הנושא הוא רגיש וכל החלטה היא חשובה.
סאלח טריף: אתמול תיקנו תקנון בעניין הזה, וחלק מחברי-הכנסת הנוכחים כאן היו במליאה כאשר תיקנו את התקנון.
צבי ענבר: אם חבר הוועדה לא הודיע שנבצר ממנו, ומה הנימוקים שבגללם נבצר ממנו, לא יוכלו להחליף אותו.
סאלח טריף: אני קיבלתי הודעה הבוקר רק מחבר-הכנסת דהאמשה.
זהבה גלאון: נעמי חזן נמצאת בחוץ לארץ.
צבי ענבר: אם חבר-כנסת נמצא בחוץ לארץ, נבצר ממנו.
האשם מחאמיד: האם הוא צריך להחליף אותו לכל דיוני הוועדה?
צבי ענבר: אנחנו עוסקים אך ורק במקרה שמדובר בנטילת חסינות או במקרים דומים.
צבי ענבר: יכולים להיות מקרים דומים, כגון פנייה לוועדת הכנסת לבקש שיושב-ראש הכנסת יושעה מכהונתו, מכיוון שהוגש נגדו כתב אישום.
צבי ענבר: זה נקרא סדרי דיון מיוחדים למקרים מיוחדים.
צבי ענבר: אם נמצא חבר-הכנסת בחוץ לארץ, אין ספק שנבצר ממנו.
צבי ענבר: נמצא חבר-הכנסת בישיבה מאוד חשובה של ועדת הכספים, אם תשאלו אותי לא נבצר ממנו.
צבי ענבר: בשבילו חשוב יותר להיות בוועדת הכספים, אבל זה לא נקרא שנבצר ממנו.
אופיר פינס-פז: אדוני היושב-ראש, שמעתי את היועץ המשפטי.
אופיר פינס-פז: אני חושב שזה בהחלט נכון, מקובל והגיוני.
אופיר פינס-פז: אפשר היה אפילו להרחיק לכת.
אופיר פינס-פז: אני חושב שכאשר דנים בנושא כמו הסרת חסינות, רק חברי ועדת הכנסת צריכים להשתתף בדיון.
אופיר פינס-פז: מי שלא יכול, לא ישתתף.
אופיר פינס-פז: הרי זה לא עניין של גיוס קואליציוני או אופוזיציוני.
אופיר פינס-פז: אין פה עניינים של משמעת, אלא דיון לגוף העניין ואפילו לגופו של אדם.
אופיר פינס-פז: אני חושב שרק חברי ועדת הכנסת שיושבים כאן כל ימות השנה צריכים להשתתף בדיון הזה.
ראובן ריבלין: אני לא מביע כרגע את דעתי אם צריך או לא צריך שרק חברי ועדת הכנסת יהיו בדיון.
ראובן ריבלין: התקנון שתוקן אתמול הוא תקנון ברוך.
ראובן ריבלין: יחד עם זה, עם כל הכבוד לחברי-הכנסת, שיש להם ידיעה משפטית, אתמול הצבענו על התקנון.
ראובן ריבלין: חלק מ-19 החברים שהצביעו על התקנון, לאחר שיושב-ראש הוועדה הציג אותו בפני הכנסת, ידע על מה הוא הצביע.
ראובן ריבלין: אני יכול להניח שחלק הצביע ולא ידע מה התקנון אומר.
ראובן ריבלין: אבל בכל זאת עוד כ-100 חברי-כנסת עדיין לא הספיקו לקרוא את התקנון, התקנון עדיין לא פורסם.
ראובן ריבלין: אני מציע להודיע לחברי-הכנסת, אלא אם כן יש דחיפות לשמוע את זה היום, על הנוהג החדש.
ראובן ריבלין: אני יודע מי יושב פה כרגע, ואני יודע אחר-כך על מי התיק הזה יפול.
ראובן ריבלין: התקנה החדשה בתקנון היא נוהג שהפך לתקנה, משום שכך אנחנו פעלנו ולמעשה מיסדנו נוהג.
ראובן ריבלין: אז יש חברי-כנסת שהם מטעם הליכוד, לפחות שניים מהם בקיאים ויודעים, ואחד מהם אפילו ניסח את התקנון.
ראובן ריבלין: אבל שאר החברים, למשל ממפלגת העבודה, לא נמצאים.
צבי ענבר: כאשר ברור הנושא הזה לגבי זה שאין לנו ממלאי מקום, פרט למי שבאמת נבצר ממנו, ולגבי זה שאלה שהתחילו הם גם אלה שימשיכו עד הסוף, אין לנו הוראה שאוסרת, ויכולה הוועדה לקבוע שאם יתקיים דיון נוסף והפרוטוקול יהיה מוכן וחברי הוועדה שאינם נוכחים כרגע יקראו את כל מה שנאמר בפרוטוקול, יוכלו להשתתף בהמשך.
צבי ענבר: נדמה לי שאת זה יכולה הוועדה כן לאפשר.
רחבעם זאבי: הייתי שותף בכמה כנסות להסרת חסינות של חברי-כנסת.
רחבעם זאבי: הדיונים האלה הם דיונים קשים, כי אנחנו בבחינת גוף מעין שיפוטי.
רחבעם זאבי: אנחנו עוסקים בחברים שלנו בלי קשר להיבט הפוליטי.
רחבעם זאבי: כשמדברים על יריב פוליטי, הוא חבר לעבודה ומבלים אתו הרבה שנים ביחד.
רחבעם זאבי: זה נושא כואב.
רחבעם זאבי: קיבלנו פעם הערה מבית-הדין העליון.
צבי ענבר: לא לגבי הדיון בוועדה.
צבי ענבר: לגבי הדיונים בוועדה בית-המשפט העליון פסק באותו מקרה, שגם אם נעדרו חברים מישיבה אחת או שתיים, מכיוון שהפרוטוקולים הועמדו לרשותם, הדיונים בוועדה היו תקינים.
צבי ענבר: לגבי הדיון במליאה היתה טענה, שהואיל וכתב האישום לא מונח בפני המליאה, זה דבר אחר.
רחבעם זאבי: ההערה שקיבלנו, שלא יכולים להצביע חברים שאינם שותפים לדיון, היא נכונה.
רחבעם זאבי: צריך לשמוע את החבר שמציעים להסיר ממנו את החסינות, אולי הוא משכנע, אולי הוא לא משכנע, אולי משכנע היועץ המשפטי.
רחבעם זאבי: אי-אפשר אחר-כך, רק על-פי נטיות לב פוליטיות, לדון חבר לעבודה.
רחבעם זאבי: לכן אני בעד התקנה שקבעת, שהזכרת אותה בתחילת הישיבה, שהחברים ישתתפו בדיון.
רחבעם זאבי: הגם שגם אתמול אישרנו את התקנון במליאה.
רחבעם זאבי: יש לנו תקדים, שהיו חברים שלא ידעו בפעמים קודמות, ולא קיבלו התראה מספקת, ואז אפשרנו להם לקרוא את הפרוטוקול.
רחבעם זאבי: לכן אני מציע שתאמץ את הצעתו של חבר-הכנסת ריבלין, וגם נודיע להם שישתתפו וגם נודיע להם שיקראו את הפרוטוקול.
רחבעם זאבי: מי שלא יבוא מישיבה שנייה ואילך, לא יוכל להצביע.
סאלח טריף: בהצעה שמתגבשת יש הרבה היגיון.